ΜΙΑ ΠΡΩΤΟΤΥΠΗ ΣΕΙΡΑ ΤΟΥ NETFLIX
Τράβα!
Ρωτάς τη δίδα Νόλαν αν τα προσωπικά μου αντικείμενα
μεταφέρθηκαν απ' την κάμαρα του δούκα στα ιδιαίτερα της δούκισσας;
Ενημερώνεις την Εξοχοτάτη πως δεν θα επιτρέψω κάτι τέτοιο;
Να δώσω πραγματικά το μήνυμα, Εξοχότατε;
Δεν μπορεί να πιστεύεις ότι θα σε δεχτώ στην κλίνη μου
μετά τα ψέματά σου.
Μείνε ήσυχη,
λίγο με απασχολούν πλέον τα συζυγικά καθήκοντα.
Για ποιον άλλο λόγο θες να με φυλακίσεις;
Γιατί είσαι η σύζυγός μου.
Είθισται η σύζυγος να μένει στην κάμαρά της
μετά τον μήνα του μέλιτος,
ο οποίος τέλειωσε για τα καλά. Διαφωνείς;
Θέλω να ενημερωθώ για το αποτέλεσμα της συζυγικής προσπάθειάς σου.
Δεν θα έκρυβα ποτέ την αλήθεια για κάτι τόσο σημαντικό.
Εξοχοτάτη, ήρθε το τεύχος της Γουίσλνταουν.
Καλύτερα να το…
-Συμβαίνει κάτι; -Να πακετάρουμε αμέσως.
Μάλιστα.
Τι συνέβη;
Ο αδερφός μου εμπλέκεται σε σκάνδαλο.
Πρέπει να επιστρέψω.
-Θα με χρειαστούν. -Θα σε συνοδεύσω.
Είναι οικογενειακό θέμα.
Άλλο οι χωριστές κάμαρες. Δεν θα ανεχτώ χωριστά σπιτικά.
Θα είμαστε μαζί μέχρι να μάθουμε αν εγκυμονείς.
Ζητήστε απ' τον Εξοχότατο να ετοιμάσει τη μεγαλύτερη άμαξα.
Θα χρειαστώ τον χώρο μου.
Η πτώση της δεσποινίδας Μαρίνας Τόμσον
συνεχίζει να αντηχεί σε όλα τα σαλόνια της πόλης,
μέρες μετά την αποκάλυψη
ότι ο αρραβώνας με τον Κόλιν Μπρίτζερτον ήταν απλώς μια απάτη.
Φυσικά, η ατίμωση μιας κυρίας δεν αμαυρώνει μόνο το δικό της όνομα.
Όπως η πίσσα στον Τάμεση,
κηλιδώνει φρικτά και κάθε παριστάμενο.
Μείνε ακίνητη, καλή μου.
Το σκάνδαλο μπορεί να αμαυρώσει το ντεμπούτο μου.
Ίσως να το καθυστερήσουμε λίγα χρόνια.
Σιωπή, παιδί μου. Όλα θα πάνε καλά. Χαμογέλα.
Θα σώσει ένα χαμόγελο τους Φέδερινγκτον;
Οι κόρες τους δεν φταίνε, αλλά η φήμη τους επλήγη.
Να σε απασχολεί η δική σου οικογένεια τώρα.
Είμαστε σε εξίσου επικίνδυνη θέση.
Ωραία μέρα! Σωστά, λαίδη Ρίτσμοντ;
Η Γουίσλνταουν φταίει.
Δεν θα ήθελα να τη θυμώσω. Ο λόγος της είναι ευαγγέλιο.
Ναι.
Αν, όμως, μπορεί να καταστρέψει τη φήμη σου…
μπορεί και να την αποκαταστήσει.
Πολύ κομψή, δεσποινίς Μπρίτζερτον.
Θα γίνετε φοβερή ντεμπιτάντ.
Ενώ δεν υπάρχει αρκετά μεγάλο παρασόλι
να προστατέψει μια ξεπεσμένη γυναίκα,
η περιφρονημένη δις Τόμσον ελπίζει να βρει καταφύγιο κάπου.
-Λυπάμαι, είμαστε γεμάτοι. -Είναι επείγον.
Το παιδί της νεαρής δεν θα έχει πού να πάει.
Δεν κάνετε κι εξαιρέσεις περιστασιακά;
Θα εξασφάλιζα ένα δωμάτιο για μια σημαντική δωρεά.
Μα υποτίθεται ότι είναι φιλανθρωπική οργάνωση.
Η οποία χρειάζεται χρήματα,
κι εσείς πρέπει να έχετε αρκετά, θαρρώ.
Να…
Σταμάτα, αγόρι μου.
Φτάσαμε;
Μην παριστάνεις τον δεσμοφύλακα.
Δεν θα ανακαλύψω την επόμενη ώρα αν εγκυμονώ, σωστά;
Η δις Τόμσον θα αγωνιά. Γιατί να μην την επισκεφθώ;
-Κόλιν… -Άκου με, αδερφέ.
Μόνο το ότι η καλή κοινωνία πιστεύει τη Γουίσλνταουν
μας προστατεύει απ' την ντροπή.
Χάρη στη στήλη της, κανείς δεν πιστεύει ότι είσαι ο πατέρας.
Μα αν την πλησιάσεις,
θα θεωρηθείς ο υπαίτιος,
κι οι αδερφές σου θα αμαυρωθούν.
-Αυτό θέλεις; -Όχι βέβαια, αλλά…
-Καλησπέρα. -Καλή μου!
Τι κάνεις εδώ;
Δεν κάνεις τρέλες ως νεόνυμφη;
Ήρθα το γρηγορότερο στο άκουσμα των νέων.
Στον μήνα του μέλιτος;
Ο Χέιστινγκς θα μας καταριέται γι' αυτό.
-Πού είναι; -Πήγε να τακτοποιήσει την οικία.
Τα έχουμε όλα σε τάξη.
Δεν χρειαζόμαστε τη βοήθειά σου.
Αυτό δεν αληθεύει, Άντονι.
Η Δάφνη ίσως είναι η λύση μας.
Μόλις δουν όλοι ότι έχουμε ακόμα την εύνοια των δουκών,
οι ψίθυροι θα σταματήσουν
και θα συνεχίσουμε σαν να μην έγινε τίποτα.
Και κανείς δεν θα μάθει.
Παριστάνοντας ότι δεν συμβαίνει κάτι,
κάνουμε τον αδαή να υποταχθεί. Σωστά, μαμά;
Λοιπόν, σε ποια μεγαλειώδη εκδήλωση θα πάει ο καλός ο κόσμος;
Όλο και κάποια θα υπάρχει.
Η βασίλισσα παραθέτει γεύμα.
Σίγουρα θα εξασφαλίσουμε πρόσκληση με τον δούκα. Με λίγη τύχη,
η επιστροφή μας στο Λονδίνο θα προκαλέσει τόσα σχόλια
που θα ξεχάσουν όλα τα υπόλοιπα.
Χαίρομαι που το τακτοποιήσατε.
-Ήθελες στ' αλήθεια να την παντρευτείς; -Ναι.
Τότε,
να θεωρείσαι τυχερός που δεν παντρεύτηκες μια άγνωστη.
-Δεν ήταν άγνωστη. -Ήταν, αδερφέ.
-Η Γουίσλνταουν την ήξερε καλύτερα. -Ξέρει τα μυστικά όλων.
Είσαι τυχερός που τα έμαθες τώρα κι όχι μετά τον γάμο.
Με θεωρείς ανόητο…
μα η καρδιά μου δεν ακούει τη λογική.
Όταν τη σκέφτομαι, θέλω να είμαι κοντά της, μαζί της,
παρά το τι προστάζει η λογική.
Ξέρω καλά αυτήν την τρέλα…
μα μην την επισκεφτείς.
Ο Λέανδρος κολυμπούσε κάθε βράδυ απ' την Άβυδο στη Σηστό μες στο σκοτάδι
για να δει την αγάπη του.
Ο Λέανδρος χάθηκε και πνίγηκε.
Έτσι λέει η ιστορία.
Συνέβη κάτι, αδερφή,
στο Κλάιβντον;
Αν πρέπει να μιλήσεις με τη δίδα Τόμσον,
ίσως κανονίσω ένα ραντεβού.
Με συνοδό, προφανώς.
Θα το εκτιμούσα. Θα δεις ότι το πάθος μου δεν είναι μάταιο.
Πάντα μάθαινες γρήγορα, φίλε.
Μα πρέπει να κρατήσω ενέργεια για τους αγώνες,
αντί να την ξοδεύω στα θέματά σου.
Θα παραδοθείς;
Αυτό δεν θα βοηθήσει στους αγώνες.
Έχω να σε δω τόσο εξαγριωμένο απ' όταν πήρες το δουκάτο σου.
Δεν μιλάω για το δουκάτο μου.
Έχει καλώς.
Ούτε για το τι συνέβη στον μήνα του μέλιτος;
Δεν συνέβη τίποτα στον μήνα του μέλιτος.
Δεν φαντάζομαι ότι η σύζυγος είναι ενθουσιασμένη.
Προτείνω να μη φαντάζεσαι τι αισθάνεται η σύζυγός μου
ούτε τι κάνει.
Δεν έχει μηδέ λογική μηδέ νόημα, έτσι;
-Τι πράγμα; -Ο γάμος.
Και δεν μπορείς να κάνεις τίποτα.
Έδωσα έναν όρκο.
Βλέπεις τι εννοώ;
Πράγματι μαθαίνεις γρήγορα.
Είσαι ακόμα ξύπνια;
Σε είδα.
Η βασίλισσα παραθέτει γεύμα.
Πρέπει να πάμε με τον αδερφό μου για να δείξουμε τη στήριξή μας.
Πού ήσουν όλο το βράδυ;
Δεν πίστευα ότι σε νοιάζει πού πάω.
Έτσι θα 'ναι ο γάμος μας εφεξής;
Θα ξενυχτάς κάνοντας ποιος ξέρει τι και με ποια;
Με ποια;
Με πληγώνεις.
Ούτε μήνας απ' τον γάμο, και με φαντάζεσαι ήδη άπιστο.
Είναι καλπάζουσα η φαντασία μου;
Ξέρουμε κι οι δύο τι φήμη έχεις.
Θεωρείς ότι δεν απέμεινε κάτι στον γάμο μας.
Δεν απέμεινε κάτι;
Αυτό είπα.
Αυτό πιστεύεις;
-Σάιμον. -Δάφνη.
Σε θέλω…
Πάμε στην κάμαρα
να τελειώσουμε ό,τι αρχίσαμε;
Όχι.
Τι θα απογίνουμε; Σάιμον!
Αν εγκυμονείς, θα κάνω το χρέος μου, θα σας στηρίξω.
Κι αν όχι;
Θα μείνουμε παντρεμένοι μόνο κατ' επίφαση.
Θα σε στηρίξω οικονομικά, όπως αρμόζει σε δούκισσα.
Μα δεν θα ξανάρθω ακάλεστος.
Οι ζωές μας θα 'ναι χωριστές.
Αυτό δεν μπορεί να συμβεί.
Δεν θα συμβεί. Με καταλαβαίνεις;
Ότι δεν υπάρχει πια εμπιστοσύνη;
Ναι, Εξοχότατε.
Το καταλαβαίνω πολύ καλά.
Δεσποινίς Τόμσον.
-Ευχαριστούμε που ήρθες. -Δεν ήξερα ότι είχα επιλογή.
Ο αδερφός μου θέλει να σου μιλήσει.
Κι εγώ θέλω να αποφύγω περαιτέρω σκάνδαλα γύρω απ' το όνομά μας.
Θα παραμείνω εδώ ως συνοδός.
Μαρίνα, πες μου ότι αυτή η Γουίσλνταουν σφάλλει.
Δεν μπορεί να λέει αλήθεια.
Κι όμως.
Περιμένεις παιδί;
Δεν καταλαβαίνω.
Θα παντρευόμασταν. Είπες ότι με αγαπάς.
-Κόλιν, σε εκτιμώ ιδιαιτέρως. -Με εκτιμάς;
Είσαι πολύ σκληρή που τολμάς να μου μιλάς για φιλική συμπάθεια
λες και δεν αμάρτησες φρικτά εναντίον μου.
Μη μιλάς για αμαρτία, κε Μπρίτζερτον.
Δεν ήρθα εδώ για να με ντροπιάσεις εσύ ούτε κανείς άλλος.
Δεν ήξερα.
Έκανα αυτό που θεωρούσα ότι έπρεπε.
Κανείς δεν με βοήθησε ούτε με καθοδήγησε διαφορετικά.
Δεν είχα επιλογή.
Έπρεπε να παντρευτώ,
κι εσύ ήσουν ο μόνος που μου έδωσε μια γεύση ευτυχίας.
Να νιώσω κολακευμένος;
Να θεωρηθώ τυχερός που με διάλεξες,
που πήγες να με ξεγελάσεις σ' έναν γάμο απάτη;
Σε χαιρετώ για στερνή φορά, δις Τόμσον.
Ξέρεις ποιο ήταν το πιο σκληρό;
Αν ερχόσουν και μου έλεγες ποια είναι η κατάστασή σου,
θα σε παντρευόμουν ασυζητητί.
Τόσο ερωτευμένος ήμουν.
Μα τώρα βλέπω ότι ήταν ένα ψέμα.
Θα ήθελα να επιστρέψω στο σπίτι τώρα.
Δεν θέλουμε κι άλλο σκάνδαλο εις βάρος του ονόματός σας.
Η άμαξα περιμένει. Πρέπει να ετοιμαστούμε για το γεύμα.
Ασφαλώς.
Δεν είναι υπέροχα;
Όλοι μαζί και πάλι.
Πράγματι. Να προκαλούμε πιο συχνά σκάνδαλα.
-Δούκισσα, είστε πανέμορφη. -Είστε πολύ ευγενική.
Δεν είναι υπέροχος ο γάμος;
Είναι χαρά και θαύμα, πράγματι.
Κάντε άκρη! Γιατί κάνετε σαν πρόβατα στο παχνί;
Στοιχημάτισα 100 γκινέες
ότι θα υπάρξει διάδοχος εντός του έτους.
Εγκυμονείς;
Διοχετεύουμε την ενέργειά μας στην προσπάθεια, Μεγαλειοτάτη.
Ελπίζουμε να ικανοποιηθείτε άμεσα.
Φροντίστε το.
Έχεις ταλέντο στην υποκρισία.
Έμαθα απ' την καλύτερη.
Μου έλειψες απ' το ατελιέ.
Να ξανάρθεις για μάθημα ζωγραφικής.
Όπως είπα, η βελτίωση είναι θέμα εξάσκησης.
Τουλάχιστον έτσι δικαιολογεί
το ότι γυρνάει στο σπίτι με χρώματα σε διάφορα περίεργα σημεία.
Γνωριστήκατε με τον Γουέδερμπι στο πάρτι μου;
-Έλα, θα σε συστήσω. -Όχι, ευχαριστώ.
Με χρειάζεται η μητέρα μου. Καλημέρα σας.
Σας ζητά η Μεγαλειότητά της.
Εμένα; Τώρα;
Πάρ' το.
Δρόμο.
Ποια είναι;
-Μεγαλειοτάτη; -Η Γουίσλνταουν!
Σου ανέθεσα να την αποκαλύψεις.
Πιστέψτε με, σκοπεύω να την εντοπίσω κι έχω θυμώσει μ' εμένα
που δεν βρήκα ακόμα ποια είναι, αλλά σκεφτόμουν…
Όχι αρκετά γρήγορα.
Η υπομονή μου έχει όρια.
Δώσε μου μια απάντηση. Το προστάζει η βασίλισσά σου.
Ασφαλώς.
Μεγαλειοτάτη.
Επιστρέψατε, λοιπόν.
Άψογος συγχρονισμός, με όλα τα κουτσομπολιά για τον αδερφό σου.
Μια απλή σύμπτωση, λαίδη Ντάνμπερι.
Το σχέδιο πετυχαίνει.
Δεν έχω ακούσει κιχ
για το ατυχές μπλέξιμο του κου Μπρίτζερτον με την Τόμσον.
Μην το ξεχάσω.
Θα κάνω ένα πάρτι στο οποίο θα ήθελα πολύ να παρευρεθείτε.
Μας αρέσουν τα πάρτι.
Δεν ξέρω πότε θα δεχτούμε προσκλήσεις.
Είναι πρόσκληση για ένα άτομο.
Μόνο για σένα, Εξοχοτάτη.
Ένα ιδιαίτερο σουαρέ με τις παντρεμένες της καλής κοινωνίας,
νεότερο μέλος των οποίων είσαι εσύ.
Τι θράσος!
Αφότου πήγαν να παγιδεύσουν τον κο Μπρίτζερτον
να παντρευτεί μια έγκυο.
Πεν…
Πώς τα πας; Είναι χάλια στο σπίτι;
Τρεις μέρες χωρίς επισκέπτη. Η μαμά λέει ότι καταστραφήκαμε.
Ο Κόλιν πώς τα πάει; Καταρρακώθηκε απ' τα νέα;
Πληγώθηκε ο εγωισμός του, θα συνέλθει.
Πάντα έτσι γίνεται με τους κυρίους.
Δεν άκουσες τι λέει ο κόσμος.
Η λαίδη Γουίσλνταουν το παράκανε.
Νόμιζα ότι τη θαυμάζεις.
Όχι όταν αμαυρώνει το όνομα της καλής μου φίλης.
Όταν την ανακαλύψουμε,
θα την πείσουμε να ανακαλέσει και να αποκαταστήσει το όνομά σας.
Όλα θα ξαναγίνουν καλά, θα δεις.
Καλή μου λαίδη Μπρίτζερτον, δεν είναι τρομερό
που μας ξεγέλασε και τις δύο η ξετσίπωτη ραδιούργα;
Αν είναι δυνατόν να εκμεταλλεύεται την καλοσύνη μου,
αφότου τη δέχτηκα στο σπίτι μου.
Πιστέψτε με,
δεν είχα ιδέα τι…
Πρέπει να σας ζητήσω να φύγετε.
-Μα έχω πρόσκληση. -Όχι πια.
Δεν θα θέλετε περαιτέρω δυσάρεστες καταστάσεις.
Το πήραν το μάθημά τους.
Ποιο μάθημα, δις Κάουπερ;
Μη κρίνετε, ίνα μη κριθήτε;
Κάτι σε βασανίζει.
Ξέρω ότι μεγάλωσες, μα παραμένω μητέρα σου.
Είμαι εδώ αν θες συμβουλές.
Ο γάμος έχει τις χαρές του,
αλλά ενέχει και ιδιαίτερες δοκιμασίες.
Έχεις δίκιο.
Ο γάμος μου δεν είναι τέλειος.
Μοιράσου τις σκέψεις σου, τότε. Ίσως βοηθήσει η πείρα μου.
Ή ίσως με ξαποστείλεις
με ακόμα πιο ασαφείς μεταφορές
και κοινότοπα σχόλια.
Αγάπη μου, προσπαθώ απλώς να βοηθήσω.
Ξέρεις τι θα είχε βοηθήσει πραγματικά;
Αν οι μητρικές σου συμβουλές με είχαν προετοιμάσει για τον γάμο.
Τι εννοείς;
Ότι με άφησες να βγω στον κόσμο, μαμά, σαν ανόητη.
Μου έμαθες να προσποιούμαι,
μα τίποτα σχετικό με το τι περιλαμβάνει ο έγγαμος βίος,
οι συζυγικές σχέσεις.
Αν με είχες ενημερώσει για τα πραγματικά σημαντικά,
αν ήξερα την αλήθεια, ίσως να…
Δάφνη!
Η ζέστη φταίει.
Η δούκισσα εξαντλήθηκε.
Μας εξευτέλισαν όλοι, μας φέρθηκαν λες κι είμαστε άχρηστες,
και φταις εσύ.
Πώς φταίω εγώ;
Δεν ήμουν καν παρών.
Αν δεν ήσουν εθισμένος,
θα ξεφορτωνόμασταν τη δίδα Τόμσον μόλις μαθαίναμε την κατάστασή της.
Θα τα είχαμε αποφύγει όλα αυτά.
Κυρία μου.
Ήρθε η δούκισσα του Χέιστινγκς.
Χαίρομαι που μας επισκεφθήκατε, Εξοχοτάτη.
Η μητέρα σας ήταν εξημμένη στο γεύμα.
Αν, όμως, ήρθατε να μας εξηγήσετε…
Θέλω να μιλήσω στη δίδα Τόμσον.
Ιδιαιτέρως.
Μάλιστα…
Αν έχει κάποια σημασία, λυπάμαι. Ο αδερφός σας είναι καλό παιδί.
Δεν χρειάζεται να…
Ήρθα να σου ζητήσω εγώ συγγνώμη.
Σ' εμένα;
Σε παρεξήγησα.
Ήθελα να σου πω ότι αυτό που ένιωθες ότι έπρεπε να κάνεις…
Σε καταλαβαίνω.
Εύχομαι να μη γινόταν έτσι.
Δεν είσαι η μόνη.
Ο Τζορτζ ήταν στρατιώτης,
μα ήταν ευγενικός και στοργικός.
Ήταν τέλειος.
Θεώρησα ότι ερωτεύτηκα.
Πριν καλά καλά το καταλάβω, σταμάτησαν τα έμμηνα,
και βρέθηκα να είμαι έγκυος και…
Και μόνη.
Ποιο είναι το επίθετο του σερ Τζορτζ;
Ξέρεις πού βρίσκεται; Σε ποιο σύνταγμα;
Για ποιον λόγο, Εξοχοτάτη;
Είναι εδώ ο στρατηγός Λάνγκαμ με τη σύζυγο.
Ίσως μπορώ να μιλήσω σ' εκείνον ή εκείνη,
για να βρουν τον σερ Τζορτζ.
Σε τι θα ωφελούσε;
Ο Τζορτζ δεν θέλει να 'ναι μαζί μου.
Μα σίγουρα θες να 'σαι μόνη;
Χωρίς τίτλο, χωρίς προστασία, χωρίς στήριξη για εσένα και το παιδί σου.
Οτιδήποτε άλλο δεν θα 'ταν καλύτερο;
Γιατί να επιλέξει εκείνος το μέλλον σου,
όταν αδιαφορεί για την έκβαση; Αυτός ευθύνεται.
Ίσως τον πείσω να γυρίσει,
να αναλάβει την ευθύνη εσού και του παιδιού του.
Γιατί να υποστείς μόνη την τιμωρία για το λάθος του;
Πιστεύετε ότι θα τα καταφέρετε;
Σε διαβεβαιώ, δις Τόμσον.
Μπορώ να κάνω πιο πολλά απ' όσα νομίζεις.
ΓΟΥΙΛ ΜΟΝΤΡΙΤΣ ΕΝΑΝΤΙΟΝ ΡΕΪ ΠΙΡΣΟΝ
Νίκησα τον καλύτερο
και πιστεύω πως θα συνεχίσω έτσι.
Οι αγώνες μου έχουν ζήτηση, αλλά είναι ακριβοί, γι' αυτό…
Δεν ήρθα να επενδύσω.
Έχω μια πιο επικερδή πρόταση κατά νου.
Να συμφωνήσουμε εμείς οι δύο
το αποτέλεσμα του αγώνα;
Συγγνώμη που σας απασχόλησα, άρχοντά μου,
μα θα ήταν συνετό να φύγετε.
Θα ήταν συνετό να ακούσεις.
Θα ήθελες να διακινδυνεύσεις επενδύοντας σε αβέβαιο επιχειρηματικό σχέδιο
ή να ποντάρεις στα σίγουρα;
Αν συμφωνήσεις να χάσεις,
θα ποντάρω τόσα στον αντίπαλο
που και με τα μισά μου κέρδη θα εξασφαλιστείς δια βίου.
Η τιμή μου δεν είναι προς πώληση.
Υπάρχει λόγος που μειώνονται οι υποστηρικτές σου.
Είσαι καλλιτέχνης, προσφέρεις ψυχαγωγία.
Στοιχηματίζουμε για το αποτέλεσμα των αγώνων,
μα κανένας κύριος δεν θα σε δει ποτέ ως ευυπόληπτο επιχειρηματία.
Ξέρω ότι έχεις πνεύμα πολεμιστή.
Το πήρες απ' τον πατέρα σου, σίγουρα.
Στρατιώτης δεν ήταν;
Έφυγε απ' τις αποικίες αφότου υπηρέτησε υπό τον Ντάνμορ.
Πάλεψε να ελευθερωθεί, θαρρείς,
ώστε ο μελλοντικός του γιος να γίνει παλαιστής
που παραπατάει στο ρινγκ για να ταΐσει την οικογένειά του;
Μη μιλάς για την οικογένειά μου.
Ασφαλώς. Ζητώ συγγνώμη.
Ήθελα να πω ότι κι εγώ για την οικογένειά μου το κάνω.
Άκου. Μια απλή συμφωνία, και λύνονται τα προβλήματα και των δύο.
Σου ζητώ μόνο να το σκεφτείς
τουλάχιστον.
Όλοι θέλουν να σας δουν.
Πνιγήκαμε στις κάρτες.
Η λαίδη Ντάνμπερι θέλει να πάτε στο πάρτι της.
Μια συλλογή από παντρεμένες.
Ποιος ξέρει πόσα θα με ρωτήσουν.
Θα ενημερώσω ότι καταβληθήκατε απ' το ταξίδι.
-Εξοχότατε. -Εξοχοτάτη.
Πιστεύεις ότι η σύζυγος του στρατηγού θα παραστεί στο σουαρέ;
Η κα Λάνγκαμ;
Είναι κοινωνική, μαθαίνω.
Τότε, ενημέρωσε ότι θα παρευρεθώ μετά χαράς.
Εξοχοτάτη.
Καλώς ήρθες στο άντρο ακολασίας μου.
Γνωρίζεις τη λαίδη Τρόουμπριτζ,
μα ξέρεις τη Λούσι Γκράνβιλ;
Κι από δω η Κίτι Λάνγκαμ.
Η σύζυγος του στρατηγού.
Χαίρομαι που σας γνωρίζω.
Μην κοιτάτε. Μοιράστε στη δούκισσα.
Να σας μάθουμε τους κανόνες.
Πρώτα η γυναίκα δίνει γαμήλιους όρκους και μετά εμείς παίρνουμε τις αρετές της.
Αν άφησε καμία ο σύζυγος.
Μη φοβάσαι.
Όταν έρχεται η σειρά σου, βάζεις τη μάρκα
στο φύλλο που πιστεύεις ότι θα γυρίσει η μάνα.
Λοιπόν, κυρίες μου, ποντάρετε.
Μειώνει τον πόνο της ήττας.
Η δούκισσα μαθαίνει γρήγορα.
Σίγουρα θα πιάσει σύντομα το νόημα.
Χρειάζεται μόνο λίγη εξάσκηση κι επιμονή.
Καλησπέρα, Εξοχότατε.
-Αστείο που σε συναντώ εδώ. -Είμαι ξεκαρδιστικός.
-Με απέφευγες. -Τώρα εσύ είσαι ο αστείος.
Αφού δεν με αποφεύγεις, να πιούμε μαζί ένα ποτό;
-Θέλω ένα μεγάλο ποτήρι. -Μάλιστα.
Ο κόμης θα θύμωνε αν μάθαινε πόσα έχασα.
Ο κόμης είναι βρέφος.
Τότε, είμαι τυχερή, έτσι;
Φαίνεται ότι έχω την τύχη της πρωτάρας.
Δεν τελειώσαμε ακόμα, Εξοχοτάτη.
Αναρωτιέμαι, κυρία Λάνγκαμ…
"Κίτι", παρακαλώ.
Κέρδισες τόσα χρήματα από μένα που 'ναι δίκαιο.
Κίτι, λοιπόν.
Υπηρετεί ένας στρατιώτης που θα 'θελα να βρω για μια φίλη.
Θα με βοηθούσε ο σύζυγός σου;
Θα πρέπει να τον ρωτήσεις εσύ. Σπάνια είναι σπίτι.
Λυπάμαι.
Για ποιον λόγο;
Είναι ιδανικό να ζεις ξεχωριστή ζωή απ' τον σύζυγο.
Έχω όλες τις ελευθερίες του γάμου, χωρίς το βάρος της συντροφιάς του.
Και τα παιδιά σου; Δεν τους λείπει ο πατέρας τους;
Δύσκολα σου λείπει κάποιος άγνωστος.
Ξεχνάς ότι η δούκισσα είναι ακόμα στα μέλια του γάμου.
Ναι, το διάσημο ταίριασμα αγάπης.
Μη μου δίνεις σημασία.
Η συντροφιά του δούκα, είμαι σίγουρη, δεν σου είναι βάρος.
Ξέρω πού να γράψεις. Στον άντρα μου.
Ίσως ο στρατηγός να σου απαντήσει.
Δεν είσαι δα κι η γυναίκα του.
Δούκισσα, κέρδισες πάλι!
Βλέποντας πόσο το διασκεδάζετε,
μάλλον εσείς είστε η νικήτρια, λαίδη.
Κι εγώ έτσι νομίζω.
Ξανά.
Ωραίο χρώμα.
Κι οι φυσαλίδες…
Ό,τι πρέπει.
Μη με παρεξηγείς, λατρεύω το μπράντι, μα κάποιες φορές θες μόνο μπίρα.
Δεν φτάνεις στο θέμα;
-Δεν ξέρω τι εννοείς. -Ναι, ξέρεις.
Σωστά.
Όπως ξέρω ότι έκανες μεγάλο λάθος με την αδερφή μου.
Και πώς συμπέρανες ότι εγώ έκανα το λάθος;
Ξέρω καλά την αδερφή μου.
Κι ενώ είναι ασυνήθιστα ικανή γυναίκα,
δεν είναι ικανή να τα σκατώσει τόσο άσχημα.
Δεν βαριέστε να παριστάνετε τους τέλειους;
Κουράζομαι και που σας βλέπω.
Ίσως δεν είμαστε, μα κρατάμε τον λόγο μας.
Δεν έχεις ιδέα. Προσπαθώ να κρατώ τον λόγο μου, να…
-Δεν περιμένω να καταλάβεις. -Τι εννοείς;
Ότι αφήνεις σωρεία αθετημένων υποσχέσεων στο διάβα σου.
Προστάτεψες τη Δάφνη απ' τον Μπέρμπρουκ;
Κι οι σχέσεις σου; Βγαίνεις ακόμα με την τραγουδίστρια;
Με κρίνεις, μα αγνοείς τι σημαίνει να 'σαι η κεφαλή της οικογένειας,
γιατί δεν είχες ποτέ.
Η Δάφνη είναι η οικογένειά μου, δεν αλλάζει αυτό.
Αν κι είναι κρίμα που δεν θα φτάσω ποτέ
τα δικά σου υψηλά πρότυπα.
Το κρίμα είναι ότι ο πατέρας σου ήταν απών,
δεν σου έμαθε να διοικείς ένα σπιτικό.
Εσύ σίγουρα το κάνεις να φαίνεται δύσκολο.
-Ορίστε; -Με τις συνεχείς δυσκολίες σου.
-Δεν αντέχεις; -Χέιστινγκς…
Την ευθύνη σου.
Να τηρήσεις την υπόσχεση
που κάθε πρωτότοκος δίνει στον πατέρα του πριν πεθάνει.
Νομίζεις ότι σε περιφρονεί πια; Είναι ντροπιασμένος;
Εξευτελισμένος με ό,τι έκανες;
Αναρωτιέμαι τι θα έλεγε ο πρώην υποκόμης.
Ηρέμησε! Άφησέ τον!
Άσ' τον ήσυχο! Ηρέμησε! Άσ' τον!
Το παράκανα λίγο στην προπόνηση με τον Γουίλ.
-Να καλέσω τον Τζέφρις; -Όχι.
Κάτσε.
Με τέσσερις αδερφούς, έχω φροντίσει φοβερά τραύματα.
Γιατί δεν μου ανοίγεσαι;
Δάφνη…
Ένα παιδί θα ήταν ευλογία.
Γιατί είσαι τόσο ανένδοτος;
Γιατί ορκίστηκα καιρό πριν ότι δεν θα έκανα παιδί.
Δεν καταλαβαίνω.
Ο πατέρας μου…
ενδιαφερόταν περισσότερο για τη συνέχεια του ονόματος
απ' οτιδήποτε άλλο.
Απ' τη μητέρα μου.
Από εμένα.
Κι έτσι, ορκίστηκα
ότι οι προσπάθειές του θα 'ταν μάταιες…
ότι το όνομα θα τελείωνε μ' εμένα.
Όλα αυτά, δηλαδή, γίνονται
λόγω ενός όρκου;
Και σ' εμένα έδωσες όρκο.
Ή μήπως ξέχασες τον γάμο μας;
Σου είπα…
Μου είπες ότι δεν μπορούσες να κάνεις παιδιά.
Δεν μου είπες ότι το θέμα ήταν να εκδικηθείς
έναν άνθρωπο που ούτε καν ζει πια.
Του το ορκίστηκα στο νεκροκρέβατο.
Κι εμένα με πρόδωσες στο νυφοκρέβατο.
Να σιγουρευτώ ότι καταλαβαίνω.
Δεν θα κάνεις παιδιά και θα αρνηθείς την ευτυχία που θα είχαμε,
επειδή το υποσχέθηκες στον πατέρα σου;
Εγώ…
Πες το.
Δεν μπορεί να αναιρεθεί.
Ευχαριστώ για τη διευκρίνιση, Εξοχότατε.
Αν το μίσος προς τον πατέρα σου ξεπερνά τη στοργή που νιώθεις για μένα,
τότε, έχεις δίκιο.
Δεν μπορεί να αναιρεθεί.
Περιμένω οσονούπω τα έμμηνα.
Τότε θα μάθεις ποιον όρκο παρέβης
και πώς θα ζήσουμε τη ζωή μας.
Δυστυχισμένοι μαζί
ή ευτυχισμένοι χώρια.
Αγαπημένε αναγνώστη, μια ερώτηση.
Είναι τίποτα πιο συναρπαστικό απ' το να στοιχηματίζεις;
Καθώς συχνά το υψηλότερο ρίσκο προσφέρει τη μεγαλύτερη ανταμοιβή.
Ωστόσο, αν στοιχηματίσεις λανθασμένα,
ίσως μείνεις μόνο με τον καημό.
-Να παραδοθεί σ' αυτήν τη διεύθυνση. -Μάλιστα.
Βέβαια, δεν μπορεί κανείς να 'ναι σίγουρος
αν ένα στοίχημα θα χαρίσει ή θα καταστρέψει μια περιουσία,
εκτός κι αν κάνει μια επιλογή εκ του ασφαλούς.
Μα όσο συνεχίζεται η χρονιά,
οι μεγαλύτεροι τζογαδόροι δεν έχουν δείξει ακόμα το φύλλο τους,
γεγονός που οδηγεί σε ανεπάρκεια κουτσομπολιών.
Μάλιστα, αυτή η συγγραφέας δεν έχει άλλη εκδήλωση κατά νου
που να χρήζει αναφοράς.
"Άλλη εκδήλωση".
Εκτός απ' το γεύμα μου.
Τουλάχιστον δεν είπε κάτι απεχθές.
Είναι πολύ χειρότερο.
Δεν έγραψε τίποτα.
ΤΑ ΡΕΣΤΑ ΜΟΥ ΓΙΑ ΛΙΓΟ ΚΟΥΤΣΟΜΠΟΛΙΟ
Είναι άξιο αναφοράς, ωστόσο,
ότι οι δούκες του Χέιστινγκς δεν έχουν ακόμα δεχθεί μαζί επισκέπτες.
Το νεόνυμφο ζευγάρι είναι ακόμα απομονωμένο στη γαμήλια ευτυχία.
Ποιος τους αδικεί;
Και ποιος θα εκπλήσσετο
αν οι φιλόπονες προσπάθειές τους
ανταμείβονταν με μια νέα άφιξη εντός του έτους;
Κάθε αποκάλυψη της Γουίσλνταουν
αφορούσε σε δημόσια εκδήλωση,
όπου υπήρχαν πάντα μάρτυρες.
Μα η στήλη για τη Μαρίνα διέφερε.
Ήταν προσωπική.
Δεν τη βοήθησε μόνο η μαμά σου να το κρύψει.
Όχι. Το ήξεραν όλοι οι υπηρέτες.
Δεν νομίζω να ήταν υπηρέτης.
Ίσως κάποιος έμπορος.
Κάποιος που ερχόταν συχνά στο σπίτι σας
ίσως είδε ή άκουσε κάτι.
Είναι πιθανό.
Τότε, εκεί πρέπει να εστιάσουμε την έρευνα.
Αυτό είναι υπέροχο.
Θα ενημερώσω τη βασίλισσα.
Πες της το στο αποψινό κονσέρτο.
Δεν έχεις κάνει ντεμπούτο,
μα πιστεύω ότι θα σε αφήσει η μαμά σου.
Μόλις βρούμε τη Γουίσλνταουν…
Ναι, θα αποκατασταθεί η τιμή των Φέδερινγκτον.
Πρέπει να γυρίσω σπίτι. Θα φύγω από πίσω, μη με δουν.
Και, Ελ…
Σ' ευχαριστώ.
Έγραψα στον στρατηγό Λάνγκαμ.
Του είπα για τον σερ Τζορτζ.
Αν είναι έντιμος…
Γράψατε στον στρατηγό;
Ναι.
Υπέγραψε κι ο δούκας την επιστολή;
Βασικά,
όχι.
Αλλά…
Τι συμβαίνει, Μαρίνα;
Ο στρατηγός δεν θα μπει στον κόπο να σας απαντήσει.
Δεν το ξέρεις αυτό.
Θα προσέξει τα λόγια μιας δούκισσας. Οφείλει να το κάνει.
Είστε τόσο αφελής;
Συγγνώμη.
Εκτιμώ πολύ τη βοήθειά σας, μα δεν μπορείτε να κάνετε κάτι άλλο.
-Μαρίνα… -Τελείωσε.
Το έχω ήδη αποδεχτεί.
Ευχαριστώ που προσπαθήσατε.
-Έχασες το κονσέρτο; -Ναι.
Δεν έχω όρεξη απόψε για μουσική και ντύσιμο.
Θέλω να ζητήσω συγγνώμη.
Έχει ακρίδες στους δρόμους; Αίμα στον Τάμεση;
Ήρθε κιόλας η συντέλεια;
Ίσως ήμουν σκληρός μαζί σου.
Και λυπάμαι.
Ήθελες να με προστατέψεις απ' τις ανόητες παρορμήσεις μου.
Παραδέχεσαι ότι φέρθηκες ανόητα;
-Περίεργη η συγγνώμη σου. -Σώπασε.
Ο πόνος που νιώθεις θα περάσει.
Έχεις την αγάπη όλης της οικογένειας
και την τιμή των πράξεών σου.
Σύντομα θα ξεχάσεις το όνομα της δίδας Τόμσον…
Θα 'ναι σαν να μην την αγάπησες.
Πώς σε ωφέλησαν αυτές οι αρχές;
Πέραν του ότι είναι οι πιο ζοφερές
που έχω ακούσει ποτέ.
Είναι έργο εν εξελίξει.
Εξεπλάγην που ήθελες να έρθεις μαζί μας απόψε.
Οφείλω να σε ευχαριστήσω που δεν μου έβαλες φτερά.
Είσαι πανέμορφη.
Ελοΐζ…
Είναι συναρπαστική περίοδος για μια κοπέλα όταν βγαίνει στην κοινωνία.
Αν δεν είσαι έτοιμη, δεν θα σου ζητήσω να προσποιηθείς.
Ίσως σε πίεσα.
Δεν χρειάζεται να βιαστούμε αν δεν νιώθεις έτοιμη.
Η βασίλισσα θα παραστεί στο αποψινό κονσέρτο, έτσι;
Έτσι νομίζω.
Τότε, ανυπομονώ. Πραγματικά συναρπαστική περίοδος, μαμά.
Είσαι έτοιμη;
Ναι.
Με συγχωρείτε.
Σερ Γκράνβιλ.
Μπρίτζερτον.
Συγγνώμη.
Μας συγχωρείτε.
Θα ήθελα να καταλάβω την…
κατάστασή σου.
-Θέλω να καταλάβω. -Απλό είναι.
-Είμαι ερωτευμένος με τον Γουέδερμπι. -Είσαι παντρεμένος.
Ο γάμος μας παρέχει ελευθερία και προστασία στη σύζυγο.
Πιο ευτυχής ένωση από πολλών εδώ μέσα,
σε διαβεβαιώ.
Κι οι νεαρές κυρίες που κορτάρει ο Γουέδερμπι;
Συμμερίζονται αυτήν την άποψη; Και τι γίνεται με την τιμή; Το ειδύλλιο;
Τι ξέρεις απ' αυτά;
Ζούμε υπό την απειλή του κινδύνου.
Εγώ ρισκάρω καθημερινά τη ζωή μου για την αγάπη.
Δεν ξέρεις πώς είναι
να 'σαι σε ένα δωμάτιο με κάποιον που χώρια του δεν ζεις
και να νιώθεις μια θάλασσα στη μέση.
Να κλέβεις ματιές, να κρύβεις αγγίγματα.
Ούτε να χαμογελάσουμε δεν μπορούμε ο ένας στον άλλον
πριν δούμε μήπως μας βλέπουν.
Χρειάζεται θάρρος
για να ζεις κόντρα στις παραδοσιακές επιταγές της κοινωνίας.
Εσύ λες ότι κάνεις το ίδιο,
μα ίσως είναι απλώς αυτό.
Μόνο λόγια.
Βλέπετε, είναι ξεκάθαρο, Μεγαλειοτάτη.
Η λαίδη Γουίσλνταουν συνεργάζεται με την καλή κοινωνία,
μα δεν είναι μέλος της.
Είναι έμπορος.
Αυτό ήταν όλο;
Ορίστε;
Δεν θέλω άλλο τις υπηρεσίες σου.
Μα… η θεωρία μου…
Δεν χρειάζεται.
Προσέλαβα ομάδα αστυνομικών να κάνει κανονική έρευνα.
Θα βρουν τη Γουίσλνταουν
και θα πληρώσει για την αυθάδειά της.
Η ολέθρια κίτρινη φυλλάδα
θα πάψει να υπάρχει.
Θέλετε να τη φιμώσετε;
Έχει να κάνει καλό ακόμα.
Φύγε, μικρή.
-Πόσο διαρκεί το κονσέρτο; -Τρεις ώρες; Τέσσερις;
Ωστόσο, εγώ άκουσα ήδη αρκετά.
Είσαι ο αγαπημένος μου αδερφός, το ξέρεις;
Θέλω να σταματήσουμε να πάρω μια φίλη.
Φίλη;
Απαγορεύεται;
Δεν με δεσμεύουν οι κοινωνικοί κανόνες.
Μην το πεις στη μητέρα.
Τι κάνουμε στον οίκο ραπτικής;
Μαντμαζέλ Μπρίτζερτον.
Η αδερφή μου, η Ελοΐζ. Θα την αφήσουμε σπίτι.
Πώς πέρασες τη βραδιά σου, καλή μου;
Ήταν όπως την περίμενα.
Φρικτά κι ανυπόφορα βαρετή.
Γι' αυτό δεν θέλεις να ρίξεις τα στριφώματα;
Ήταν όλη η καλή κοινωνία, και δεν έκανα ούτε μια αξιόλογη κουβέντα.
Όλη η καλή κοινωνία; Δηλαδή, όλοι εκτός απ' τους Φέδερινγκτον;
Ναι, όλοι εκτός από…
αυτούς.
Δεν τη βοήθησε μόνο η μαμά σου να το κρύψει.
Όχι. Το ήξεραν όλοι οι υπηρέτες.
Ίσως κάποιος έμπορος.
Δεν θα ήθελα να τη θυμώσω.
Ο λόγος της είναι ευαγγέλιο.
Είναι όλα καλά, Ελοΐζ;
Ναι.
ΣΠΟΡΟΙ ΑΡΚΕΥΘΟΥ
ΠΙΚΡΑΛΙΔΑ
ΞΗΡΟ…
Μαρίνα;
Να τα πούμε;
Μαρίνα;
Είσαι ξύπνια;
Μαρίνα!
Μαρίνα! Μαμά!
Μαμά, βιάσου!
Μαρίνα; Μαρίνα, εγώ είμαι εδώ.
Υποτιτλισμός: Νότα Μουζάκη